Politikerne i Frederikshavn skal endnu engang tage stilling til, om kommunen skal indføre den plan, der skal redde arbejdsløse fra at miste retten til dagpenge. Sagen blev første gang drøftet i august, men dengang blev den skudt til hjørnespark, fordi det skulle besluttes, hvem ordningen skulle inkludere. Idéen med dagpengeordningen er, at dagpengemodtagere, som er få timers arbejde fra at opfylde kravene til en ny dagpengeperiode, skal ansættes i de timer i kommunen, for på den måde at kunne fortsætte på dagpenge. I første omgang skulle ordningen gælde folk, der heller ikke kunne få kontanthjælp, men da kommunen ikke må skelne mellem folk, så er det nu planen, at ordningen skal gælde alle. Inden for det kommende år vil op mod 1000 ledige borgere i kommunen være i risiko for at falde ud af dagpengesystemet.

Referat:
Arbejdsmarkedsudvalget i Frederikshavn Kommune skal mandag endnu engang kigge på den ordning, der skal skaffe arbejde til arbejdsløse, der risikerer at miste deres dagpenge.